## 9. évfolyam – Fakultációs foglalkozás

Óraszám: 36 óra.

A témakörök áttekintő táblázata:

|  |  |
| --- | --- |
| ***Témakör neve*** | ***Óraszám*** |
| 1. Egyszerű mozgások | 8 |
| 2. Ismétlődő mozgások | 6 |
| 3. A közlekedés és sportolás fizikája | 8 |
| 4. Az energia | 6 |
| 5. Gépek | 4 |
| 6. A Világegyetem megismerése | 4 |
| *Összes óraszám:* | *38* |

*1. Egyszerű mozgások*

Óraszám: 8 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* méréseket, kísérleteket végez, az eredményeket rögzíti;
* fizikai kísérleteket önállóan is el tud végezni;
* helyesen használja a mértékegységeket számításokban, illetve az eredmények összehasonlítása során;
* mérések és a kiértékelés során alkalmazza a rendelkezésre álló számítógépes eszközöket, programokat;
* megismételt mérések segítségével, illetve a mérés körülményeinek ismeretében következtet a mérés eredményét befolyásoló tényezőkre;
* táblázatokat, ábrákat, grafikonokat értelmez, következtetést von le, összehasonlít;
* gyakorlati oldalról ismeri a tudományos megismerési folyamatot: megfigyelés, mérés, a tapasztalatok, mérési adatok rögzítése, rendszerezése, ezek összevetése valamilyen egyszerű modellel vagy matematikai összefüggéssel, a modell (összefüggés) továbbfejlesztése.

A témakör tanulása eredményeként a tanuló:

* Az a-t, v-t, s-t grafikon egyikének ismeretében tudja a másik két grafikont elkészíteni. Ismeri az út és a gyorsulás grafikus kiszámítását a v-t grafikonból.
* Meg tudja meghatározni a függőlege,s vízszintes és ferde hajítás magasságát, távolságát, időtartamát, végsebességét.
* Értelmezi a mindennapos mechanikai jelenségeknél az ok-okozati kapcsolatokat.
* Jártas a vektorok felbontásában.
* Képes a témához kapcsolódó feladatokat megoldani.

Fejlesztési feladatok és ismeretek

* Állandó és változó nagyságú sebesség, az átlagsebesség és pillanatnyi sebesség jelentése
* Az elmozdulás, megtett út és a megérkezéshez szükséges idő kiszámolása
* A közel állandó sebességű, egyenes vonalú mozgások (buborék a Mikola-csőben, mozgólépcső, csúszás jégen) megfigyelése, kialakulásának magyarázata
* Az elejtett test mozgásának megfigyelése, kísérleti vizsgálata. A sebesség változásának jellemzése a gyorsulás fogalmának segítségével, a gyorsulás értelmezése a testre ható nehézségi erő vizsgálatával
* Adatgyűjtés Eötvös Lorándról és az Eötvös-ingáról
* Adatgyűjtés Galileiről
* Az elejtett test esési idejének mérése és számolása, a becsapódási sebesség kiszámítása
* A csúszó test mozgásának megfigyelése, kísérleti vizsgálata, értelmezése a rá ható erők segítségével
* Az állandó gyorsulással elinduló test mozgásának leírása és magyarázata
* Az elhajított test esési idejének számolása, a becsapódási sebesség számolása

Fogalmak: helyvektor, elmozdulásvektor, vízszintes és ferde hajítás

Javasolt tevékenységek

* Videó készítése néhány, a környezetben megfigyelhető mozgásról. Egy megfelelően kiválasztott pont koordinátáinak meghatározása az egymást követő képkockákon videó-analízis segítségével
* Egy kút mélységének vagy erkély magasságának meghatározása az elejtett test zuhanási idejének mérésével, a mérés pontosságának becslése
* Közel állandó sebességű mozgás megvalósítása önálló kísérletezés során. A súrlódás csökkentése különböző módon, légpárnás eszközök, jégen csúszó eszközök
* Lejtőn leguruló, lecsúszó testek mozgásának megfigyelése, a mozgás jellegének kvantitatív megállapítása
* Galilei munkásságának megismerése a mozgások és a tudományos módszer kialakulásának témakörében
* Kísérlet tervezése annak belátására, hogy a szabadesés egyenes vonalú egyenletesen változó mozgás

*2. Ismétlődő mozgások*

Óraszám: 6 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* egyszerű méréseket, kísérleteket végez, az eredményeket rögzíti;
* fizikai kísérleteket önállóan is el tud végezni;
* ismeri a legfontosabb mértékegységek jelentését, helyesen használja a mértékegységeket számításokban, illetve az eredmények összehasonlítása során;
* a mérések és a kiértékelés során alkalmazza a rendelkezésre álló számítógépes eszközöket, programokat;
* megismételt mérések segítségével, illetve a mérés körülményeinek ismeretében következtet a mérés eredményét befolyásoló tényezőkre;
* feladatokat old meg, táblázatokat, ábrákat, grafikonokat értelmez, következtetést von le, összehasonlít.

A témakör tanulása eredményeként a tanuló:

* ismeri az egyenletes és változó körmozgást leíró fizikai mennyiségeket, azok jelentését, egymással való kapcsolatát;
* ismeri a periodikus mozgásokat (ingamozgás, rezgőmozgás) jellemző fizikai mennyiségeket, néhány esetben tudja mérni a periódusidőt, megállapítani az azt befolyásoló tényezőket.
* tud kinematikai és dinamikai feladatokat megoldani a periodikus mozgások témakörében.

Fejlesztési feladatok és ismeretek

* Egyenletesen változó körmozgás létrehozása, megfigyelése, kialakulásának értelmezése a centripetális erő, gyorsulás, pályamenti gyorsulás, szögsebesség és szöggyorsulás fogalmának segítségével
* A periódusidő mérése, a fordulatszám és a kerületi sebesség meghatározása, a centripetális és pályamenti gyorsulás nagyságának kiszámolása
* A mindennapokban gyakori körmozgások fizikai hátterének elemzése
* A környezetben lezajló csillapodó rezgések és lengések megfigyelése, jellemzése az amplitúdó, a frekvencia, illetve a csillapodás mértéke szempontjából
* A rugóhoz kapcsolt test rezgésének megfigyelése, kvalitatív leírása, a kitérés-idő és a sebesség-idő függvény elemzése.

Fogalmak: szögsebesség, szöggyorsulás, kerületi gyorsulás

Javasolt tevékenységek

* Egyenletesen változó körmozgás létrehozása, megfigyelése, kialakulásának értelmezése a centripetális erő, gyorsulás, pályamenti gyorsulás, szögsebesség és szöggyorsulás fogalmának segítségével
* A periódusidő mérése, a fordulatszám és a kerületi sebesség meghatározása, a centripetális és pályamenti gyorsulás nagyságának kiszámolása
* A mindennapokban gyakori körmozgások fizikai hátterének elemzése
* A környezetben lezajló csillapodó rezgések és lengések megfigyelése, jellemzése az amplitúdó, a frekvencia, illetve a csillapodás mértéke szempontjából
* A rugóhoz kapcsolt test rezgésének megfigyelése, kvalitatív leírása, a kitérés-idő és a sebesség-idő függvény elemzése.

*3. A közlekedés és sportolás fizikája*

Óraszám: 8 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* tudja, hogyan születnek az elismert, új tudományos felismerések, ismeri a tudományosság kritériumait;
* tisztában van azzal, hogy a fizika átfogó törvényeket ismer fel, melyek alkalmazhatók jelenségek értelmezésére, egyes események minőségi és mennyiségi előrejelzésére;
* átlátja a jelen közlekedése, közlekedésbiztonsága szempontjából releváns gyakorlati ismereteket, azok fizikai hátterét;
* felismeri a tudomány által vizsgálható jelenségeket, azonosítani tudja a tudományos érvelést, kritikusan vizsgálja egy elképzelés tudományos megalapozottságát;
* kialakult véleményét mérési eredményekkel, érvekkel támasztja alá.

A témakör tanulása eredményeként a tanuló:

* egyszerű esetekben kiszámolja a testek lendületének nagyságát, meghatározza irányát;
* egyszerűbb esetekben alkalmazza a lendületmegmaradás törvényét, ismeri ennek általános érvényességét;
* tisztában van az erő mint fizikai mennyiség jelentésével, mértékegységével, ismeri a newtoni dinamika alaptörvényeit, egyszerűbb esetekben alkalmazza azokat a gyorsulás meghatározására, a korábban megismert mozgások értelmezésére;
* egyszerűbb esetekben kiszámolja a mechanikai kölcsönhatásokban fellépő erőket (nehézségi erő, nyomóerő, fonálerő, súlyerő, súrlódási erők, rugóerő), meghatározza az erők eredőjét;
* érti a legfontosabb közlekedési eszközök – gépjárművek, légi és vízi járművek – működésének fizikai elveit;
* tisztában van a repülés elvével, a légellenállás jelenségével;
* ismeri a hidrosztatika alapjait, a felhajtóerő fogalmát, hétköznapi példákon keresztül értelmezi a felemelkedés, elmerülés, úszás, lebegés jelenségét, tudja az ezt meghatározó tényezőket, ismeri a jelenségkörre épülő gyakorlati eszközöket.

Fejlesztési feladatok és ismeretek

* Rugalmatlan ütközések megfigyelése, a közös sebesség számítása egyszerű esetekben a lendület megmaradásának segítségével. A gyűrődési zóna szerepe ütközéskor
* Labdák rugalmasságának vizsgálata a visszapattanás magasságának megfigyelésével
* A lendület szerepe fékezés és gyorsítás során. A fékút és a fékezési idő
* Az autó gyorsulásának, illetve a fékezés folyamatának magyarázata az autóra ható erők és Newton törvényei segítségével
* A kanyarodás fizikája, a kicsúszás megfigyelése (kanyarodó autó, motor, korcsolya) és okainak (súrlódási erő) vizsgálata
* A testek úszásának és elmerülésének kísérleti vizsgálata, a tapasztaltak fizikai magyarázata a hidrosztatikai nyomás és a felhajtó erő segítségével
* A hajók (vitorlás, illetve hajócsavaros) és tengeralattjárók működésének fizikai magyarázata, az áramvonalas test fontossága a vízben való haladás során

Fogalmak: pontrendszer, tömegközéppont, Bernoulli-egyenlet, kontinuitási törvény, felületi feszültség

Javasolt tevékenységek

* Egy vagy több kiválasztott sporteszköz (pl. síléc, labda) kialakításának és fizikai hátterének feltárása, az eredmények megosztása a tanulótársakkal
* Kísérleti megfigyelése és vizsgálata annak, hogy az érintkező felületek közötti súrlódást hogyan lehet kis mennyiségű szennyező anyaggal (por, olaj) befolyásolni. Alkalmas kísérleti eszköz (pl. változtatható hajlásszögű lejtő) megépítése
* Adott teher szállítására alkalmas hajómodell elkészítése a rendelkezésre álló eszközök felhasználásával. Az eszköz felépítésének magyarázata
* Az áramló levegő nyomáscsökkenésének bemutatása egyszerű demonstrációs eszközökkel
* Különböző zöldségek és gyümölcsök vízben való elmerülésének vizsgálata a vízben feloldott cukor vagy só mennyiségének változtatása mellett
* Labdák rugalmasságának vizsgálata a visszapattanás magasságának megfigyelésével

*4. Az energia*

Óraszám: 6 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* ismeri a megújuló és a nem megújuló energiaforrások használatának és az energia szállításának legfontosabb gyakorlati kérdéseit;
* az emberiség energiafelhasználásával kapcsolatos adatokat gyűjt, az információkat szemléletesen mutatja be;
* tudja, hogy a Föld elsődleges energiaforrása a Nap. Ismeri a napenergia felhasználási lehetőségeit, a napkollektor és a napelem mibenlétét, a közöttük lévő különbséget;
* ismeri a szervezet energiaháztartásának legfontosabb tényezőit, az élelmiszerek energiatartalmának szerepét.

A témakör tanulása eredményeként a tanuló:

* ismeri a mechanikai munka fogalmát, kiszámításának módját, mértékegységét, a helyzeti energia, a mozgási energia, a rugalmas energia, a belső energia fogalmát;
* konkrét esetekben alkalmazza a munkatételt, a mechanikai energia megmaradásának elvét a mozgás értelmezésére, a sebesség kiszámolására.
* tud munkát, teljesítményt számolni egyenletesen változó erőhatás esetén is
* jellemezi kvantitatív értelemben a különféle mechanikai energiafajtákat.
* tudj egyszerű feladatokat megoldani a munkatétel segítségével.
* értelmezi a konzervatív erő fogalmát.
* értelmezi a hatásfokot, mint a folyamatok gazdaságosságának jellemzőjét.

Fejlesztési feladatok és ismeretek

* Adatgyűjtés az emberiség energiafelhasználásáról
* A testek emelését és gyorsítását kísérő energiaváltozások vizsgálata: a helyzeti és mozgási energia, a munka
* A szabadon eső test becsapódási sebességének meghatározása a munkatétel és az energiamegmaradás segítségével
* Az elhajított kő mozgásának energetikai elemzése, forgási energia
* Az energia megmaradása a súrlódás és közegellenállás hiányában és jelenlétében, a belső energia
* A rugóhoz, gumiszalaghoz kapcsolt test mozgásának energetikai elemzése: a rugalmas energia
* Energia átalakulások a háztartásban, a környezetben, az emberi szervezetben és az erőművekben (hőerőmű, szélerőmű, vízi erőmű, atomerőmű, napkollektor), a hatásfok
* Az energia szállításának lehetőségei
* A Nap, mint a Föld energiakészletének elsődleges forrása. Megújuló és nem megújuló energiaforrások megkülönböztetése, megnevezése, az energiatermelés és a környezet állapotának kapcsolata
* Az energiaforrásaink kihasználásának lehetőségei a jövőben.

Fogalmak: Forgási energia, munkatétel, konzervatív erők, energiamegmaradás-törvénye

Javasolt tevékenységek

* Adatgyűjtés projektmunka keretében, táblázatkészítés, összehasonlítás a haditechnikában szereplő pusztító energiák tekintetében az íjtól a nukleáris fegyverekig
* Példák keresése lakóhelyünk környezetében az alternatív energia hasznosítására, egy-egy ilyen létesítmény felkeresése
* Saját lakóház energetikai korszerűsítésének megtervezése bekerülési adatokkal alátámasztva
* Adatgyűjtés az emberiség energiafelhasználásáról és ezek megbeszélése kis csoportokban

*5. Gépek*

Óraszám: 4 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* el tudja választani egyszerű fizikai rendszerek esetén a lényeges elemeket a lényegtelenektől;
* néhány konkrét példa alapján felismeri a fizika tudásrendszerének fejlődése és a társadalmi-gazdasági folyamatok, történelmi események közötti kapcsolatot.

A témakör tanulása eredményeként a tanuló:

* ismeri az egyszerű gépek elvének megjelenését a hétköznapokban, mindennapi eszközeinkben;
* néhány egyszerűbb, konkrét esetben (mérleg, libikóka) a forgatónyomatékok meghatározásának segítségével vizsgálja a testek egyensúlyi állapotának feltételeit, összeveti az eredményeket a megfigyelések és kísérletek tapasztalataival
* ismeri a lejtőn való mozgás dinamikai leírását.
* ismeri a forgómozgás dinamikai leírását.
* tudja, hogy a test forgásának megváltoztatása a testre ható forgatónyomatékok hatására történik.
* látja a párhuzamot a haladó mozgás és a forgómozgás dinamikai leírásában.
* tudja alkalmazni a forgómozgás mozgásegyenletét egyszerű forgásszimmetrikus testekre.
* tisztában van a tiszta gördülés fogalmával és feltételével.
* egyszerű példákban (pl. Naprendszer, korcsolyázó) felismeri a perdület-megmaradás törvényének érvényesülését.

Fejlesztési feladatok és ismeretek

* A libikóka és a mérleg egyensúlyának kísérleti vizsgálata és értelmezése
* Szerszámkulcsok és fogók működésének magyarázata az erőkar segítségével
* Gépek összehasonlítása a teljesítmény és hatásfok adatok alapján
* Egy jelentős gép és a kapcsolódó technológia fizikai lényegének ismertetése, történelmet és társadalmat átalakító hatásának bemutatása (Ilyen lehet: hajítógép, szövőgép, mechanikus számológép, belső égésű motor)
* Anyaggyűjtés James Wattról és gőzgépéről
* Beszélgetés a robotokról: elterjedésük, jövőbeli szerepük, mesterséges intelligencia, gépi tanulás, önvezérelt működés

Fogalmak: Lejtő, tehetetlenségi nyomaték, perdület, perdületmegmaradás törvénye

Javasolt tevékenységek

* Egyszerű kísérletek elvégzése a súlypont egyensúlyozásban betöltött szerepének bemutatására
* Az egyes történelmi korokra jellemző gépek összegyűjtése, alkalmazásuk bemutatása
* Kedvelt gépek modelljeinek megfigyelése, illetve elkészítése, működésük megismerése, megértése

*6. A Világegyetem megismerése*

Óraszám: 4 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* tisztában van azzal, hogy a fizika átfogó törvényeket ismer fel, melyek alkalmazhatók jelenségek értelmezésére, egyes események minőségi és mennyiségi előrejelzésére;
* tudja, hogyan születnek az elismert, új tudományos felismerések, ismeri a tudományosság kritériumait;
* felismeri a tudomány által vizsgálható jelenségeket, azonosítani tudja a tudományos érvelést, kritikusan vizsgálja egy elképzelés tudományos megalapozottságát;
* kialakult véleményét mérési eredményekkel, érvekkel támasztja alá;
* el tudja helyezni lakóhelyét a Földön, a Föld helyét a Naprendszerben

A témakör tanulása eredményeként a tanuló:

* ismeri a holdfogyatkozás és napfogyatkozás fizikai magyarázatát
* tudja, mit jelentenek a kozmikus sebességek (körsebesség, szökési sebesség);
* érti a tömegvonzás általános törvényét, és azt, hogy a gravitációs erő bármely két test között hat;
* érti a testek súlya és a tömege közötti különbséget, a súlytalanság állapotát, a gravitációs mező szerepét a gravitációs erő közvetítésében

Fejlesztési feladatok és ismeretek

* A rakéták működési elve, a kozmikus sebességek jelentése
* A súlytalanság jelensége, kialakulásának körülményei, a súly és a tömeg közötti különbség
* Az általános tömegvonzás értelmezése a gravitációs mező segítségével
* A holdfogyatkozás és a napfogyatkozás fizikai magyarázata
* A gravitáció szerepe a Világmindenségben
* Ismeri a Kepler törvényei és Newton gravitációs törvénye közötti összefüggést

Fogalmak: általános tömegvonzás, ellipszis pálya, súlytalanság, súly, Kepler törvényei

Javasolt tevékenységek

* A Galilei-élmények (a Hold hegyei, Napfoltok) megfigyelése egyszerű távcsövekkel
* Csillagászati bemutatók (pl. Kutatók éjszakája rendezvény során)
* Tudománytörténeti vizsgálatok: hogyan segítette az asztrológia az asztronómia fejlődését (pl. Kepler, Tycho de Brahe munkássága
* Szimulásiós programok használata
* A témához kapcsolódó filmek, Nasa felvételek nézése